محمد سمير سرحان كاتب و ناقد مصرى. الدكتور سمير سرحان اتولد بحى باب الخلق فى محافظة القاهره يوم 5 ديسمبر سنة 1941, و اتخرج فى قسم اللغه الانجليزيه و آدابها بكلية الآداب جامعة القاهره سنة 1961, حصل على درجة الدكتوراه فى الادب الانجليزى من جامعة انديانا بالولايات المتحده الامريكيه سنة 1968. توفى الدكتور سمير سرحان فى الاول من يوليه سنة 2006. الف سمير سرحان كتير من المؤلفات اللى اتنوعت ما بين الاعمال الابداعيه, و الدراسات النقديه, و المسرحيات, و منها: المسرح المعاصر: صدر سنة 1973 عن الهيئه المصريه العامه للكتاب بالقاهره. ست الملك (مسرحيه): وهى مسرحيه من ثلاثه فصول كتبت باللهجه العاميه المصريه, وقدمتها فرقه المسرح القومى سنة 1978, من بطوله سميحه ايوب, ونور الشريف, وانور اسماعيل, وعبد الرحمن ابو زهره, ومصطفى متولى, ومن اخراج عبد الغفار عوده. ملك يبحث عن وظيفه (مسرحيه): صدرت سنة 1987 عن دار الغريب للطباعه والنشر والتوزيع بالقاهره. المسرح والتراث العربي: صدر سنة 1988 عن الهيئه المصريه العامه للكتاب بالقاهره. الكذب (مسرحيه): وهى مسرحيه من ثلاث فصول, صدرت سنة 1990 عن مكتبه غريب للنشر والتوزيع بالقاهره.